Troilus and Cressida
Troilus and Cressida est tragoedia Gulielmi Shakesperii. Scripta est anno fere 1602, fortasse anno 1603 docta, in quarto anno 1609 (editionibus duabus inter se differentibus) edita, et in editione in folio (titulo Mr. William Shakespeares Comedies, Histories & Tragedies) anno 1623 complexa.

Argumentum 
Troilus, princeps Troianus, Priami filius minimus natu, amore Cressidae, Calchae filiae, captus est. Bellum circa saevit. Pandarus, Cressidae patruus, fratris sui filiae Troilum inducit. Cressida primum sibi cavet sed post noctem amoris fidelitatem aeternam sibi invicem vovent. Postero autem die Cressida pro captivo Troiano Graecis traditur. Cum ad Graecorum castra pervenit, milites praeter Ulixem ordine facto eam osculando consalutare volunt, sed solus Diomedes amorem ludens blanditiis Cressidam in obsequium adducit. Troilo, cum castra Graecorum adit Cressidam, quomodo valeat, visurus, oculis contingunt Cressida et Diomedes amore ludentes. Quare Troilus perfidiam Cressidae ulcisci constituit. 

Praecipua pars argumenti circum Agamemnonem et Priamum duces copiarum Graecarum et Troianarum versatur. Agamemnon enim Achilli viro superbo, ut resumpta pugna Hectori occurrat, persuadere temptat. Et Hector litteris ad Graecos missis declarat se paratum esse singulari certamine cum milite Graeco dimicare. Primum Aiax, qui cum Hectore pugnet, eligitur. Sed pace cum Hectore facta pugnare nequit. Tandem Achilles, cum Patroclus amicus ab Hectore ante moenia Troiae occiditur, animo mutato ad pugnam incitatur. Captum Hectorem Myrmidonibus occidendum tradit.

Notae

Bibliographia 
 Gregory, Johann: "Shakespeare’s Troilus and Cressida: Visualising Expectations as a Matter of Taste" in Pierre Kapitaniak, Christophe Hauserman, Dominique Goy-Blanquet, edd., Shakespeare et les arts de la table: Actes du congrès organisé par la Société Française Shakespeare les 17, 18 et 19 mars 2011 (OpenEdition Journals, 2012 ~)
 Wallner, Eva-Maria (1969) A Comparison of Pandarus in Troilus and Criseyde with Pandaro in Filostrato. Thesis magistrae artium, Universitas McGill. 

Scripta 1603
Scripta 1609
Tragoediae
!